“เงินเยน” อ่อนค่าแตะ 130 เยนต่อดอลลาร์ หลัง “แบงก์ชาติญี่ปุ่น” คงดอกเบี้ย
BOJ ชี้เงินเยนอ่อนค่าลงอย่างรุนแรงแตะ 130 เยนต่อดอลลาร์ในวันนี้ จากระดับ 128 เยน หลังจากธนาคารกลางญี่ปุ่น (BOJ) มีมติคงนโยบายการเงินที่ผ่อนคลายเป็นพิเศษ
BOJ ชี้เงินเยนอ่อนค่าลงอย่างรุนแรงแตะ 130 เยนต่อดอลลาร์ในวันนี้ จากระดับ 128 เยน หลังจากธนาคารกลางญี่ปุ่น (BOJ) มีมติคงนโยบายการเงินที่ผ่อนคลายเป็นพิเศษ
18 ม.ค. 2566

ผู้สื่อข่าวรายงานว่า เงินเยนอ่อนค่าลงอย่างรุนแรงแตะ 130 เยนต่อดอลลาร์ในวันนี้ (18 ม.ค.66) จากระดับ 128 เยน หลังจากธนาคารกลางญี่ปุ่น (BOJ) มีมติคงนโยบายการเงินที่ผ่อนคลายเป็นพิเศษ
โดยคณะกรรมการกำหนดนโยบายการเงินของ BOJ มีมติคงนโยบายการเงินในการประชุมวันนี้ โดยคงอัตราดอกเบี้ยนโยบายที่ระดับ -0.1% และยังคงกรอบอัตราผลตอบแทนพันธบัตรอายุ 10 ปีของรัฐบาลญี่ปุ่นเอาในช่วง -0.5% ถึง +0.5% ซึ่งไม่เปลี่ยนแปลงจากการประชุมครั้งก่อนเมื่อวันที่ 20 ธ.ค.66 ที่ผ่านมา สำหรับในการประชุมครั้งนี้ BOJ ยังได้ปรับเพิ่มคาดการณ์เงินเฟ้อในปีงบประมาณ 2565 ขึ้นสู่ระดับ 3%
ขณะเดียวกัน บล.โนมูระ พัฒนสิน ระบุว่า ผลการประชุม BoJ มีมติคงดอกเบี้ยนโยบายที่ -0.1% คงการคุมกรอบเคลื่อนไหวของพันธบัตรอายุ 10ปี (YCC) ที่ -0.5% ถึง +0.5% เช่นเดิม ส่งผลค่าเงินเยนอ่อนค่าราว +1.72% สู่ 130 เยนต่อเหรียญฯ